
Për miratimin e planit të veprimit të programit “BraIn Gain”, 
për periudhën 2012-2013

Në mbështetje të nenit 100 të Kushtetutës dhe të ligjit nr. 10 487, datë 5.12.2011 “Për buxhetin e vitit 2012”, me propozimin e Kryeministrit, Këshilli i Ministrave

Vendosi:

1. Miratimin e planit të veprimit të programit “Brain Gain”, për periudhën 2012-2013.
2. Ngarkohet bordi drejtues i programit “Brain Gain”, i kryesuar nga Ministri i Arsimit dhe Shkencës, në cilësinë e kryetarit të bordit, të bëjë ndarjen e shpenzimeve, ndërmjet UNDP-së dhe Këshillit të Ministrave të Republikës së Shqipërisë. Fondet e Këshillit të Ministrave të mbulohen nga buxheti i vitit  2012, miratuar për Ministrinë e Arsimit  dhe Shkencës, dhe  nuk e kalojnë  shumën 15 000 000 (pesëmbëdhjetë milionë) lekë.
3. Ngarkohet Departamenti i Bashkërendimit të Strategjive dhe Koordinimit të Ndihmës së Huaj në Kryeministri, që, në bashkëpunim me donatorët ndërkombëtarë dhe UNDP-në, të sigurojnë pjesën tjetër të fondeve, për këtë program.
Ky vendim hyn në fuqi menjëherë dhe botohet në Fletoren Zyrtare.

